CELEX: C2006/190/22
Language: sk
Date: 2006-08-12 00:00:00
Title: Vec C-269/06: Žaloba podaná 15. júna 2006 – Komisia Európskych spoločenstiev/Prekladateľské stredisko pre inštitúcie Európskej únie (stredisko)

12.8.2006   
            
            
               SK
            
            
               Úradný vestník Európskej únie
            
            
               C 190/13
            
         Žaloba podaná 15. júna 2006 – Komisia Európskych spoločenstiev/Prekladateľské stredisko pre inštitúcie Európskej únie (stredisko)
   (Vec C-269/06)
   (2006/C 190/22)
   Jazyk konania: francúzština
   Účastníci konania
   
      Žalobkyňa: Komisia Európskych spoločenstiev (v zastúpení: J.-F. Pasquier a D. Martin, splnomocnení zástupcovia)
   
      Žalovaný: Prekladateľské stredisko pre inštitúcie Európskej únie (stredisko)
   Návrhy žalobkyne
   
               —
            
            
               zrušiť rozhodnutie strediska o neodvedení príspevku zamestnávateľa do systému dôchodkového zabezpečenia Spoločenstva,
            
         
               —
            
            
               zaviazať stredisko na náhradu trov konania.
            
         Žalobné dôvody a hlavné tvrdenia
   Podľa článku 83a ods. 2 nového služobného poriadku úradníkov „agentúry, ktoré nie sú príjemcami dotácií zo všeobecného rozpočtu Európskej únie, do tohto rozpočtu odvádzajú príspevky potrebné na financovanie systému dôchodkového zabezpečenia v plnej výške“.
   Na tomto základe Komisia požiadala stredisko, aby do rozpočtu odviedlo sumy zodpovedajúce časti príspevku zamestnávateľa do systému dôchodkového zabezpečenia na rok 2005 a nasledujúce roky.
   Stredisko to však odmietlo, pričom namietalo, že nie je samofinancovanou agentúrou. Stredisko tvrdí, že sa má považovať za dotovanú agentúru. Podľa Komisie je však nesporné, že od roku 1998 stredisko nebolo príjemcom žiadnej dotácie na prevádzkové náklady zo všeobecného rozpočtu Európskej únie, ale iba odmeny zodpovedajúcej jeho plneniam týkajúcim sa medziinštitucionálnej spolupráce v oblasti prekladateľstva.